ବଲାଙ୍ଗିର, ଏପ୍ରିଲ ୩୦ (ଓଡିଶା ଡଟ କମ) ବଲାଙ୍ଗିର ଜିଲ୍ଲା ସଇଁତଳାସ୍ଥିତ କେନ୍ଦ୍ର ସରକାରଙ୍କ ଗୋଳା ବାରୁଦ କାରଖାନାରେ ଅଚାନକ ଅଗ୍ନିକାଣ୍ଡ ଘଟି ଗୁରୁବାର ଜଣେ କର୍ମଚାରୀ ସାମାନ୍ୟ ପ୍ରଭାବିତ ହୋଇଥିବା ପୁଲିସ କହିଛି ।
କାରଖାନାର ସ୍ମେଲଟର ପ୍ଳାଣ୍ଟରେ ଏହି ଅଗ୍ନିକାଣ୍ଡ ହୋଇଥିଲା । ତେବେ ଘଟଣାସ୍ଥଳରେ ଦମକଳ ବାହିନୀ ପହଞ୍ଚି ଅଳ୍ପ ସମୟ ମଧ୍ୟରେ ନିଆଁକୁ ଆୟତ୍ତ କରିଥିବା ଜିଲ୍ଲା ପୁଲିସ ମୁଖ୍ୟ ଦୀପକ କୁମାର ଓଡିଶା ଡଟ କମକୁ କହିଛନ୍ତି ।
ଏହି ଅଗ୍ନି କାଣ୍ଡରେ କାରଖାନାର ଜଣେ କର୍ମଚାରୀ କିଛି ସମୟ ପାଇଁ ନିଶ୍ବାସ ପ୍ରଶ୍ବାସରେ ଅସୁବିଧା ଅନୁଭବ କରିଥିବା ସେ କହିଛନ୍ତି । ପ୍ରଭାବିତ ଅଞ୍ଚଳକୁ ସଙ୍ଗେ ସଙ୍ଗେ ଖାଲି କରିଦିଆ ଯାଇଛି । ଅଗ୍ନିକାଣ୍ଡର କାରଣ ଜଣା ପଡିନାହିଁ ।
